
<סדר היום:>
<תקציב רשות ניירות ערך לשנת 2017>
נכחו:

<חברי הוועדה:> 
משה גפני – היו"ר
מיקי לוי

<מוזמנים:> 
	מזכ"ל הרשות, רשות לניירות ערך 
	–
	עודד שפירר

	החשב, רשות לניירות ערך 
	–
	רן ריפולד

	יועץ בכיר ליו"ר, רשות לניירות ערך 
	–
	אופיר איל

	מחלקת המחקר והמידע של הכנסת
	
	עמי צדיק

	שדלן/ית (מאיר אסרף משרד עו"ד), מייצג/ת את ועד עובדי הבורסה לניירות ערך

	–
	מתן צדיק


<ייעוץ משפטי: >
אייל לב ארי
<מנהל/ת הוועדה:>
טמיר כהן
<רישום פרלמנטרי:>
רויטל יפרח
<תקציב רשות ניירות ערך לשנת 2017>
<היו"ר משה גפני:>
תקציב הרשות לניירות ערך, הסעיף האחרון בסדר היום. לא להפריע, אני צריך לסיים היום את הישיבה מוקדם. תקציב רשות לניירות ערך – אדוני, יושב ראש הרשות, מי מציג את זה? פרופסור האוזר, יושב ראש הרשות לניירות ערך. יש לכם הרבה כסף, אתם. אתם רוצים גמ"ח?
<שמואל האוזר:>
כן, אנחנו רוצים.
<קריאה:>
- - - 

<היו"ר משה גפני:>
הוא צריך פטור מארנונה כמו שאני צריך לנסוע למאדים.
<היו"ר משה גפני:>
בבקשה. פטור מארנונה לא יציל אותו. הוא צריך דברים אחרים.
<מיקי לוי (יש עתיד):>
אתה יודע מה הציל אותו, ואמרתי לשר האוצר? תוציאו הוראת שעה, רווחי הבורסה ירדו לחמש שנים, נטה כסף מהנדל"ן לבורסה, נוכל להחיות אותה.

<היו"ר משה גפני:>
צודק.

<מיקי לוי (יש עתיד):>
זה חלק מהצעדים רק.

<היו"ר משה גפני:>
בבקשה שמוליק האוזר.

<שמואל האוזר:>
תודה רבה אדוני. ראשית, אני רוצה להזכיר שההצעה הזאת שמונחת בפניכם, הצעת תקציב לשנת 2017 – רקע הדברים: הרשות לניירות ערך לא נסמכת בתקציבה על תקציב הממשלה. המימון הוא מהגופים המפוקחים. אגף התקציבים, למרות זאת, מאשר גם את התקציב הזה. אני מזכיר לכם, אגף תקציבים ברשות לניירות ערך גם מאשר את התקנים. אנחנו לא יכולים לאשר את התקנים כרצוננו. גם שכר, דרך אגב, אנחנו תחת הממונה על השכר. כל מה שאנחנו עושים, בדיוק על פי הכללים שמנחה לנו הממונה על השכר, גם זה לא משהו שאנחנו קובעים. ההוצאות וההכנסות, הכל מאושר כאן על ידי הכנסת במשך שנים.

<היו"ר משה גפני:>
מי מאשר את התקנים?

<שמואל האוזר:>
את התקנים מאשר אגף התקציבים. דרך אגב, בחמש-שש השנים האחרונות לא היו לנו תוספת תקנים למרות שהיקף המשימות שלנו גדל. והיקף המשימות גדל, אני רק אתן לכם דוגמאות: זירות הסוחר, שגם אושרו פה וה"פורקס" למיניהם או ההקצאות הבינאריות, הכל פה אושר. חברות הדירוג - -

<היו"ר משה גפני:>
יש את התקנות שלכם? 
<שמואל האוזר:>
זה עבר.

<היו"ר משה גפני:>
התקנות עוד לא עברו. החוק עבר.

<שמואל האוזר:>
לא, לא. זירות הסוחר אנחנו כבר מפקחים. מה שיש מימון - -
<אייל לב ארי:>
- - - 
<שמואל האוזר:>
יש גם קרנות נאמנות זרות, יש חברות דירוג, יש עוד הרבה משימות אבל למרות זאת, לא גדלנו בתקנים.
<היו"ר משה גפני:>
היתה לכם תוספת תקנים השנה?

<שמואל האוזר:>
לא היתה תוספת תקנים השנה. למעשה שלוש שנים כבר אין לנו - - 
<היו"ר משה גפני:>
הגידול בתקציב של המשכורת זה בגלל הסכמים קיבוציים?
<שמואל האוזר:>
הסכמים, וגם זה סך הכל 0.9, זה עוד פחות אפילו. עיקר הגידול הוא בחינוך לציבור, שהגדלנו מ-250 ל-650. השכר הוא עוד פחות אפילו ממה שההסכמים - - 
<היו"ר משה גפני:>
מה זה קרן למתן הלוואות?

<עודד שפירר:>
אני מזכיר הרשות. למעשה, במדינה יש את בנק יהב שנותן את ההלוואות לעובדים. אנחנו מממנים את זה עבור בנק יהב - -
<היו"ר משה גפני:>
הבנתי, הבנתי, בסדר. מה עוד? 

<שמואל האוזר:>
זהו. התקציב עצמו הוא מאד סולידי, הוא לא שונה בהרבה מהשנה הקודמת למרות הגידול במשימות ולמרות שיש לנו אתגרים, סדרה מאד מאתגרת. כמובן שגם אנחנו מושפעים מהמצב הכלכלי, גם בשוק ההון בכלל ובבורסה בפרט, וזה משפיע עלינו כמובן.

<היו"ר משה גפני:>
איפה קרתה הירידה הזאת? אני, שהייתי פה בתפקיד גם בקדנציה הקודמת, אתם הייתם מלכי העולם. הבורסה היתה, הרשות היתה, איפה היתה - -
<שמואל האוזר:>
יש ירידה בכל הבורסות בעולם בגלל שיש הרבה יותר אלטרנטיבות למימון שהן לא רק הבנקים ומשקיעים מוסדיים והבורסה אלא גם כל גופי האשראי למיניהם, שנותנים היום הרבה יותר אשראי וגם בגלל שבתוך הבורסה עצמה יש חשש מהחשיפה ולכן, יש לנו פחות חברות שמעוניינות להיכנס. אנחנו רוצים כמובן לשנות את המגמה הזאת. מבחינת הרשות זה כמובן השפיע גם על ההכנסות של הרשות, כמוש השפיע על כולם.

<היו"ר משה גפני:>
למה אתם בטוחים ששינוי מבנה הבורסה ישנה את המצב בצורה כל כך דרסטית כמו שאתה מציג את זה?
<שמואל האוזר:>
שינוי במבנה הבורסה, ראשית, אנחנו המדינה האחרונה מכל המדינות המערביות שעושות את השינוי הזה. שנית, אנחנו רואים מה קרה בכל העולם. מה שקרה בעולם, הבורסות האלה הפכו להיות יעילות יותר, ולמה הן נעשות יעילות יותר? כי השינוי העיקרי בשינוי המבני זה הפרדה בין בעלו לחברות. כלומר היום הבנקים, אם יש להם ניגודי עניינים אינהרנטיים, הבנקים ובתי ההשקעות – מצד אחד הם הבעלים והם ממנים את הדירקטוריון ומצד שני, הם גם - - 
<מיקי לוי (יש עתיד):>
זה השינוי המבני שיש.

<שמואל האוזר:>
זה מה שהוא שואל, על זה הוא שאל. מצד שני, הם נותנים גם את השירותים אז יש פה איזה ניגוד עניינים שהעיקרי הוא שאנחנו אומרים להם: אתם לא יכולים לעשות את שני התפקידים. אם אתם בעלי מניות, אתם לא יכולים להיות נותני שירותים. אם אתם נותני שירותים, אתם לא יכולים להיות בעלי מניות. ברגע שאנחנו עושים את זה - - 
<היו"ר משה גפני:>
אז מה קורה?

<שמואל האוזר:>
באותו רגע הבורסה תיפתח היום להרבה ברוקרים זרים שירצו להיכנס. החסמים לבוא להיות ברוקר יקטנו. זה יפתח את התחרות, זה יוריד עמלות, זה לפי דעתי ה-פתרון להוריד עמלות.
<מיקי לוי (יש עתיד):>
לפרוטוקול – תזכור שאני ביקשתי שני נושאים שאתה צריך, אחרי שהחוק יעבור, בתום שנה, לבוא ולתת לנו דיווח, אפילו בעל-פה, אני סומך עליך ב-100%.

<היו"ר משה גפני:>
לא, צריך לבוא ולדבר.

<מיקי לוי (יש עתיד):>
אנחנו רוצים לדעת כמה חדשים נכנסו, כמה נבלמו, אם בכלל, ואיך ירדו העמלות. אלה שני הדברים שדנו בהם.

<היו"ר משה גפני:>
רבותי, יש לכם שאלות? מיקי, יש לך שאלות?

<מיקי לוי (יש עתיד):>
לא, בהוצאת הנהלה וכלליות השינויים הם מינוריים אז אין לי...
<עמי צדיק:>
מה קורה עם ההכנסות, אם הן פחות או יותר - - -
<מיקי לוי (יש עתיד):>
ההוצאות שלהם קבועות. יש להם שכר - - - 

<שמואל האוזר:>
במקרה כזה, זאת אחת הבעיות שלנו. יש לנו איזה הון מסוים שאנחנו מחזיקים, שהוא נותן לנו איזה מרווח, ואז נצטרך בשנה הבאה לבוא ולשאול ולבקש מהוועדה - -
<היו"ר משה גפני:>
תודה רבה. רבותי, אני מבקש לשבח את הרשות לניירות ערך. היא עושה עבודה מצוינת. את יושב ראש הרשות, את פרופסור האוזר, עם המשבר העולמי שיש בעניין הזה, עם החוק שמונח על שולחננו, הנושא של שינוי מבנה הבורסה, שאני מקווה שנתקדם אתו, והתקציב שמונח לפנינו, אנחנו צריכים לאשר אותו, תקציב הרשות לניירות ערך לשנת – למה אתם לא דו-שנתי? אתם לא, אתם נורמליים.

תקציב רשות לניירות ערך לשנת 2017, מי בעד אישור התקציב ירים את ידו?
הצבעה
בעד – 2
נגד – אין 

נמנעים – אין

תקציב הרשות לניירות ערך לשנת 2017 אושר. 

<היו"ר משה גפני:>
תקציב הרשות אושר. אני מאחל לכם בהצלחה ואנחנו נמשיך להיות בקשר.

תודה רבה. הישיבה נעולה.

<מיקי לוי (יש עתיד):>
לפרוטוקול – אני מושך את הרביזיה לעניין עובדי משרד המדען הראשי, שכנראה כולם סודרו לשביעות רצונם. שיהיה להם בהצלחה.

<היו"ר משה גפני:>
תודה רבה. הישיבה נעולה.

<הישיבה ננעלה בשעה 12:13.>

